*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*87. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

Döntés a Vicze János Városi Sportpálya létesítményeinek üzemeltetéséről

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix mb.hatósági irodavezető **Törvényességi ellenőrzést végezte:** Dr. Firle-Paksi Anna aljegyző**Tárgyalja:**Pénzügyi és Gazdasági Bizottság 2023.10.24.Közművelődési, Oktatási, Ifjúságii és Sport Bizottság 2023.10.24 |

**Tisztelt Képviselő-Testület!**

A Bátaszéki Sport Egyesület Labdarúgó Szakosztálya (továbbiakban: Labdarúgó Szakosztály) jelen előterjesztés 1.sz. mellékletét képező megkereséssel fordult a Képviselő-testülethez. A Labdarúgó Szakosztály a sportpálya fenntartásával kapcsolatos problémákra hívta fel a figyelmet (öltöző épület takarításának hiánya, karbantartási munkálatok elvégzésének elmulasztása, élőfüves pálya melletti zöldterület elhanyagoltsága, műfüves pálya karbantartási munkáinak hiánya stb.). Hamarosan átadásra kerül az élőfüves pálya, amelynek a kezelése a korábbinál is jelentősebb odafigyelést igényel. Mindezek mérlegelése után, a Labdarúgó Szakosztály kezdeményezi, hogy a sportpálya fenntartását és üzemeltetését az önkormányzat adja át a Bátaszéki Sport Egyesület részére a korábban hozzá rendelt költségvetési forrással együtt.

A fenti megkeresést megelőzően ugyanezen témában 2023. szeptember 26. napján kelt levelében, a Labdarúgó Szakosztály megkereste a KOIS Bizottság elnökét is (2. sz. melléklet).

Ezen levélben a műfüves pálya állapotáról, annak elhanyagolt, gondozatlan helyzetéről írt a Labdarúgó Szakosztály, mely feladatok a BÁT-KOM 2004. Kft feladati lennének. A műfüves pálya „megmentése” a Labdarúgó Szakosztály által beszerzett árajánlat alapján 1,2 millió Ft+Áfa összegű lenne (6 zsák granulátum, ragasztások, tisztítás, és géppark mozgatása).

2023. október 10. napján megkerestük a BÁT-KOM 2004. Kft ügyvezetőjét, hogy a levelekben foglaltakkal kapcsolatban észrevételeit és a feltett kérdésekre válaszait küldje meg a Hivatal részére.

BÁT-KOM 2004 Kft. válaszában leírta, hogy „minden tekintetben a hatályos szerződésben és a jóváhagyott üzleti tervben foglaltak alapján végezte és végzi feladatait. A  BSE részéről érkezett jelzések ezen kereten kívüli ügyek, melyekben nem a KFT a döntéshozó. Természetesen nincs katasztrófa helyzet a műfüves pályán, nem is lehet, mert nem használják.”

A Vicze János Városi Sportpálya üzemeltetése és fenntartása, az önkormányzat és a BÁT-KOM 2004. Kft. közt fennálló közfeladat-ellátási szerződés értelmében, a BÁT-KOM 2004. Kft. feladata.

Az év elején üzleti tervének elfogadásával egyidejűleg 17.865.000 Ft önkormányzati támogatást biztosított a képviselő-testület a sportpálya üzemeltetésre és fenntartásra. Január hónapra 1.147.000, februártól decemberig pedig 16.718.000 Ft-ot.

A Képviselő-testület a 175/2023. (VIII.30.) és 176/2023. (VIII.30.) önkormányzati határozatával elfogadta a BÁT-KOM 2004 Kft. üzleti tervének módosítását, amely tartalmazta a sportpálya üzemeltetésre februártól decemberig rendelkezésre álló kompenzáció csökkentését. Az így kialakult sportpálya üzemeltetésre fordított összeg februártól decemberig 14.718.000 Ft.

2023. évi üzleti tervében a következő kiadásokat tervezte a Kft. a sportpálya üzemeltetéshez kapcsolódóan:

Alkalmazott (2 fő: gondnok, takarító) bére: 7.864.800 Ft

Karbantartás: 400.000 Ft

Pályafestés anyagköltsége: 207.000 Ft

Áramdíj: 1.300.000 Ft

Vízdíj: 160.000 Ft

Kéményseprési díj: 10.000 Ft

Egyéb üzemi szolgáltatások: 30.000 Ft

Tisztítószerek: 290.000 Ft

Üzemanyag költségek: 200.000 Ft

Vagyonvédelmi kiadások: 184.000 Ft

Tüzelőanyag: 1.025.000 Ft

Kiadások összesen: 11.670.800 Ft

A fenti kiadásokat terheli még továbbá az általános, ügyviteli költségek fedezete, amely az egész üzleti évre: 4.194.200 Ft.

BÁT-KOM 2004. Kft. tájékoztatása szerint a sportpályára vonatkozóan szeptember 30-ig mínusz 1.171.053 Ft az eredmény, mivel a féléves módosításnál csökkentették a kiadásokat és a támogatást. Szeptemberben nem igényeltek támogatást, a hátralévő 3 hónap kompenzálja ki az éves költségeket. Az éves támogatásból még 3.955.000 Ft jut az utolsó 3 hónapra, mely teljes egészében kötött.

A Kft. tájékoztatása szerint az egész éves kompenzáció lehívásra fog kerülni december 31. napjáig. Az éves támogatásból rendelkezésre álló összeg azért kötött, mivel azt a fent látható személyi kiadások (takarító, gondnok bér-és járulékai), dologi kiadások valamint általános költségek terhelik, amelyek jelentős részére már a kötelezettségvállalások megtörténtek (pl.: tüzelőanyag megvásárlásra került, negyedéves felülvizsgálatok megtörténtek, kéményseprés megtörtént, tisztítószerek megvásárlásra kerültek, riasztófelülvizsgálat és egyéb vagyonvédelmi intézkedések megtörténtek, közüzemi díjak fizetése folyamatos stb.).

Kérjük T. Képviselő-testületet az előterjesztés megtárgyalására.

**A/ H a t á r o z a t i j a v a s l a t:**

**A Vicze János Városi Sportpálya létesítményeinek üzemeltetésére**

 Bátaszék Város Önkormányzatának Képviselő-testülete

1. a Vicze János Városi Sportpálya létesítményeinek üzemeltetésével és fenntartásával megbízza a Bátaszéki Sport Egyesületet (székhely: 7140 Bátaszék, Szabadság utca 4., adószám: 19952819-1-17, elnök: Nagy Ákos) 2024. január 1. napjától;
2. egyúttal felkéri a BÁT-KOM 2004 Kft-t, a Bátaszéki Közös Önkormányzati Hivatalt, és a Bátaszéki Sport Egyesületet, hogy a sportpálya üzemeltetési és fenntartási költségeinek kimutatását a képviselő-testület soron következő testületi ülésére készítsék elő, annak céljából, hogy a Képviselő-testület meghatározza, hogy a Vicze János Városi Sportpálya létesítményeinek üzemeltetési és fenntartási feladataihoz milyen mértékű költségvetési forrás biztosításával kíván hozzájárulni a jövőben.

*Határidő:* 2023. október 31.

*Felelős:* dr. Firle-Paksi Anna aljegyző

 (a határozat megküldéséért)

*Határozatról értesül:* BÁT-KOM 2004. Kft

 Bátaszéki Sport Egyesület

 Bátaszéki KÖH pénzügyi iroda

 irattár

**B/ H a t á r o z a t i j a v a s l a t:**

**A Vicze János Városi Sportpálya létesítményeinek üzemeltetésére**

Bátaszék Város Önkormányzatának Képviselő-testülete a Vicze János Városi Sportpálya létesítményei üzemeltetését és fenntartását - az önkormányzat és BÁT-KOM 2004. Kft. közt fennálló közfeladat-ellátási szerződése alapján- továbbiakban is a BÁT-KOM 2004. Kft útján látja el.

*Határidő:* 2023. október 31.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül:* BÁT-KOM 2004. Kft

 Bátaszéki Sport Egyesület

 Bátaszéki KÖH pénzügyi iroda

 irattár